**Ministru kabineta noteikumu projekta „Latvijas Kara muzeja nolikums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta noteikumu projekts „Latvijas Kara muzeja nolikums” (turpmāk – projekts) izstrādāts saskaņā Valsts pārvaldes iekārtas likuma 16.panta pirmo daļu. |
| 2.  | Pašreizējā situācija un problēmas | 2010.gada 1.janvārī stājās spēkā jaunais Publisko aģentūru likums, kas paredz izmaiņas aģentūras statusā un tās funkcijās. Publisko aģentūru likuma pārejas noteikumu 2.punkts paredz ministrijām uzdevumu izvērtēt aģentūru darbības atbilstību jaunā Publisko aģentūru likuma prasībām un lemt par aģentūru statusa maiņu.Valsts aģentūra „Latvijas Kara muzejs” (turpmāk – muzejs) darbojas saskaņā ar Ministru kabineta 2005.gada 26.jūlija noteikumiem Nr.560 „Valsts aģentūras „Latvijas Kara muzejs” nolikums”. Muzeja galvenais uzdevums ir saglabāt valsts īpašumu – nacionālo kultūras mantojumu, nevis sniegt pakalpojumus peļņas gūšanai. Publisko pakalpojumu sniegšana ir tikai daļa no muzeja noteiktajiem uzdevumiem, bet ne prioritārais darbības mērķis jeb pamatfunkcija. Muzeja lielāko finansējuma daļu 2012.gadā veido valsts budžeta dotācijas no vispārējiem ieņēmumiem – 97,88%, bet no sniegtajiem maksas pakalpojumiem iegūtie finanšu līdzekļi veido tikai 2,12%, kas pamatā tiek izmantoti muzeja sniegto publisko maksas pakalpojumu faktisko izmaksu segšanai. Tādējādi, prasību, ka lielāko daļu no iestādes budžeta veido ieņēmumi no pakalpojumu sniegšanas, muzejs nevar izpildīt. Līdz ar to muzeja finansējums neatbilst Publisko aģentūru likumā noteiktajam valsts aģentūru finansēšanas modelim un valsts aģentūras statusam.Ņemot vērā augstāk minēto, muzejam nepieciešams mainīt valsts aģentūras tiesisko statusu uz tiešās pārvaldes iestādi, saglabājot iepriekšējās Latvijas Kara muzeja funkcijas, uzdevumus un tiesības. |
| 3.  | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Projekts paredz valsts aģentūras tiesiskā statusa maiņu uz tiešās pārvaldes iestādi. Ar noteikumu projekta izdošanu netiek veikta muzeja reorganizācija vai likvidācija, bet ir paredzēta iestādes pārveidošana, kas neatstāj ietekmi uz muzeja funkciju un uzdevumu apjomu. Līdz ar iestādes tiesiskā statusa maiņu, muzejs būs valsts aģentūras „Latvijas Kara muzejs” funkciju, tiesību, saistību, prasību, bilancē esošās mantas, lietvedības un arhīva pārņēmējs.Noteikumu projekts paredz atzīt par spēku zaudējušiem Ministru kabineta 2005.gada 26.jūlija noteikumus Nr.560 „Valsts aģentūras „Latvijas Kara muzejs” nolikums”. |
| 5. | Projekta izstrādē iesaistītās institūcijas | Aizsardzības ministrija, valsts aģentūra „Latvijas Kara muzejs”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7.  | Cita informācija |  Projektā minētās funkcijas un uzdevumi tiks veikti Latvijas Kara muzejam apstiprināto budžeta līdzekļu ietvaros no Aizsardzības ministrijas budžeta programmas 12.00.00 „Kara muzejs”. |

*Anotācijas III un V sadaļa –* projekts šo jomas neskar*.*

|  |
| --- |
| **II. Tiesību akta projekta ietekme uz sabiedrību**  |
| 1.  | Sabiedrības mērķgrupa | Jebkura fiziska un juridiska persona. |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3.  | Tiesiskā regulējuma finansiālā ietekme | Projekts šo jomu neskar |
| 4.  | Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5.  | Administratīvās procedūras raksturojums | Projekts šo jomu neskar |
| 6.  | Administratīvo izmaksu monetārs novērtējums | Projekts šo jomu neskar |
| 7.  | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.Nepieciešamie saistītie tiesību aktu projekti | Saistītie tiesību aktu projekti:1. Grozījums Ministru kabineta 2003.gada 29.aprīļa noteikumos Nr.236 „Aizsardzības ministrijas nolikums”;
2. Ministru kabineta noteikumu projekts „Noteikumi par Latvijas Kara muzeja sniegto publisko maksas pakalpojumu cenrādi”.

Atbildīgā institūcija par grozījumu izstrādi – Aizsardzības ministrija.Termiņš iesniegšanai Ministru kabinetā – 2012.gada 17.decembris. |
| 2. Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. Sabiedrības informēšana par projekta izstrādes uzsākšanu | Sabiedrības informēšana par projekta izstrādes uzsākšanu notiks, projektu izsludinot Valsts sekretāru sanāksmē 2012.gada 19.jūlijā.  |
| 2. Sabiedrības līdzdalība projekta izstrādē | Projekts šo jomu neskar |
| 3. Sabiedrības līdzdalības rezultāti | Atzinumi no sabiedrības pārstāvjiem nav saņemti. |
| 4. Saeimas un ekspertu līdzdalība | Projekts šo jomu neskar |
| 5. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Latvijas Kara muzejs, Aizsardzības ministrija. |
| 2. Projekta izpildes ietekme uz pārvaldes funkcijām | Funkciju un uzdevumu apjoms nemainās. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. Cita informācija | Nav |

 Aizsardzības ministrs A.Pabriks

 Vīza: Valsts sekretārs J.Sārts

06.12.2012. 11:58

698

J.Poplavska

67213219

jurists@karamuzejs.lv